25/02/2016 | Administración LocalMunicipal
Santiago de Compostela
Tesourería. Sección de Xestión
Rectificación de erro material no acordo plenario de 9 de novembro de 2015

Na sesión celebrada o 9 de novembro de 2015, o Pleno do Concello de Santiago de Compostela adoptou o acordo de aprobación inicial do expediente 2015/01 de modificación das ordenanzas de ingresos públicos, e se elevou a definitivo pola non presentación de reclamacións. Aos efectos previstos no artigo 17.4 do texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, publicouse no Boletín Oficial da Provincia do 30/12/2015 o acordo de aprobación definitiva e o texto definitivo dos artigos modificados. O acordo entrou en vigor o un de xaneiro de dous mil dezaseis No Pleno de 21 de xaneiro de 2016 deuse conta da rectificación dun erro material no acordo plenario de 9 de novembro de 2015, na ordenanza fiscal 1.04, artigo 8.3, onde aparece o termo “minusvalía”, debe ser corrixido polo termo “discapacidade”. Publícase para xeral coñecemento o texto definitivo corrixido do artigo 8.3 da ordenanza fiscal 1.04 do imposto sobre construcións, instalacións e obras, que queda redactado do seguinte modo: “3. Establécese unha bonificación do 50% a favor das construcións, instalacións e obras de acondicionamento e adaptación necesarias para o acceso e habitabilidade das persoas con discapacidade.1.- Requisitos para as obras: a.- Entenderanse como construcións, instalacións e obras necesarias para o acceso e habitabilidade das persoas con discapacidade as destinadas a: 1.- reforma interior da vivenda para a adecuación á discapacidade de calquera persoa que resida ou vaia residir habitualmente na mesma; 2.- modificación de elementos comúns do edificio que sexan paso necesario entre a vivenda da persoa con discapacidade e a vía pública, tales como escaleiras, ascensores, corredores, portais ou calquera outro elemento arquitectónico; 3.- a aplicación de dispositivos electrónicos que sirvan para superar barreiras de comunicación sensorial ou de promoción da seguridade de calquera persoa con discapacidade que resida habitualmente nunha vivenda do edificio. b. Non se entenderan como construcións, instalacións e obras necesarias para o acceso e habitabilidade das persoas con discapacidade as que, calquera que sexa o seu destino, se realicen en inmobles que por prescrición normativa deban estar adaptados ou deban adaptarse obrigatoriamente.2.- Requisitos para as persoas a.- No inmoble no que se van a realizar as obras bonificadas deberá estar empadroada, e formando parte da unidade de convivencia, a persoa con discapacidade física ou sensorial a longo prazo. A estes efectos o empadroamento no inmoble deberá manterse, polo menos, desde a data de finalización das obras ata o remate do prazo para realizar a comprobación e/ou inspección fiscal correspondente. b.- Entenderase que teñen a condición de persoas con discapacidade as que teñan un grao de discapacidade igual ou superior ao 33 por cento. O grado de discapacidade deberá acreditarse mediante certificado do órgano competente da Xunta de Galicia.3.- Requisitos mixtos: A valoración da adecuación das obras de mellora do acceso e habitabilidade da persoa con discapacidade será realizada polo servizo municipal de benestar social. A valoración de que as obras teñen como destino ou finalidade favorecer as condicións de acceso e habitabilidade da persoa con discapacidade, e que as construcións, instalacións e obras necesarias non afectan a inmobles que por prescrición normativa deban estar adaptados ou deban adaptarse obrigatoriamente, será realizada polo servizo de licenzas e disciplina urbanística.4.- Para o goce da mesma, o suxeito pasivo deberá aportar, xunto coa solicitude de bonificación o certificado acreditativo da discapacidade que xustifica a realización das obras de acceso e habitabilidade.5.- A bonificación prevista neste apartado esixirá, con carácter específico, os informes do Servizo de Benestar Social e do Servizo de licenzas e disciplina.” Santiago de Compostela, 4 de febreiro de 2016 A CONCELLEIRA DELEGADA DE FACENDA Asdo.: María Rozas Pérez